GRADSKO VIJEĆE

KLASA: …….

URBROJ: ……

Karlovac, …….

**- *NACRT -***

 Na temelju odredbe članka 35. stavak 2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst, 10/2022) Gradsko vijeće Grada Karlovca, na -- sjednici održanoj dana --- 2023. godine, donosi sljedeću

**ODLUKU**

**o novčanoj pomoći za ublažavanje i otklanjanje posljedica prirodne nepogode - poplave u Gradu Karlovcu u mjesecu svibnju 2023. godine**

Članak 1.

Ovom se odlukom određuju način i uvjeti dodjele novčane pomoći za ublažavanje i otklanjanje posljedica prirodne nepogode - poplave u Gradu Karlovcu od 17. do 20. svibnja 2023. godine (u daljnjem tekstu: prorodna nepogoda - poplava).

Članak 2.

Novčana pomoć iz članka 1. ove odluke (u daljnjem tekstu: novčana pomoć) može se dodijeliti fizičkoj osobi koja:

- je vlasnik ili suvlasnik stambene ili višestambene zgrade oštećene prirodnom nepogodom - poplavom, a za koju je do 9. lipnja 2023. godine prijavljena šteta Gradu Karlovcu radi isplate novčane pomoći te je izvršena procjena šteta i uvedena u Registru šteta od prirodnih nepogoda.

- je vlasnik ili zakupnik poljoprivrednog zemljišta na kojem je prirodnom nepogodom - poplavom nastala šteta na dugogodišnjim nasadima, na obrtnim sredstvima na poljoprivredi te šteta u stočarstvu, a koja je do 9. lipnja 2023. godine prijavljena Gradu Karlovcu radi isplate novčane pomoći, te je izvršena procjena štata i uvedena u Registru šteta od prirodnih nepogoda.

- nema dugovanja prema Gradu Karlovcu po bilo kojoj osnovi (komunalna naknada, komunalni doprinos, zakupnina, naknada za korištenje prostora i slično),

- je na dan 20. svibnja 2023. imala prijavljeno prebivalište na adresi na kojoj se nalazi stambeni objekt oštećen poplavom,

- nije ostvarila pravo na naknadu štete preko osiguravajućih društava ili na drugi način.

Novčana pomoć može se dodijeliti i suvlasnicima stambene zgrade ako su oštećeni zajednički dijelovi nekretnine.

Članak 3.

Fizička osoba iz članka 2. ove odluke može ostvariti novčanu pomoć:

1. za saniranje posljedica prirodne nepogode - poplave nastalih na stambenim ili višestambenim zgradama ( obiteljska kuća ili stan).
2. za saniranje posljedica prirodne nepogode - poplave nastalih u poljoprivredi na dugogodišnjim nasadima, na obrtnim sredstvima na poljoprivredi te šteta u stočarstvu

Članak 4.

Isplatiti će se novčana pomoć za sanaciju štete od poplave nastalih na stambenim ili višestambenim zgradama u iznosu od 300.000,00 eura za što su sredstva planirana na poziciji R0050-1 Tekuće donacije u novcu - pomoć građanima za štete od poplave Proračuna Grada Karlovca za 2023.godinu, svim fizičkim osobama koje ispunjavaju kriterije iz članka 2. i članka 3. točka 1. ove Odluke, u iznosu od 7,47% od procjenjene štete upisane u Registru šteta od prirodnih nepogoda za njihovu stambenu ili višestambenu zgradu.

Članak 5.

Isplatiti će se novčana pomoći za sanaciju štete od poplave nastalih u poljoprivredi na dugogodišnjim nasadima, na obrtnim sredstvima na poljoprivredi te šteta u stočarstvu u iznosu od 126.640,00 eura za što su sredstva planirana na poziciji R0528 Tekuće donacije u novcu- naknade štete poljoprivrednim proizvođačima, Proračuna Grada Karlovca za 2023.godinu, svim fizičkim osobama koje ispunjavaju kriterije iz članka 2. i članka 3. točka 1. ove Odluke u iznosu od 12.24 % od procjenjene štete na poljoprivredi upisane u Registru šteta od prirodnih nepogoda.

Članak 6.

Za provođenje ove Odluke zadužuju se Ured gradonačelnika, Upravni odjel za proračun i financije te

Upravni odjel za gospodarstvo, poljoprivredu i turizam.

Ured gradonačelnika je dužan prikupiti potrebne podatke te dokumentaciju za isplatu šteta na stambenim objektima.

Upravni odjel za gospodarstvo, poljoprivredu i turizam je dužan prikupiti potrebne podatke te dokumentaciju za isplatu šteta na poljoprivrednim usjevima i nasadima.

Upravni odjel za proračun i financije je dužan izvršiti isplatu sredstava fizičkim osobama na njihove tekuće račune

Članak 7.

Novčana pomoć će se isplatiti u roku od 30 dana od dana stupanja na snagu ove odluke.

Članak 8.

Ova odluka stupa na snagu osmoga dana od dana objave u Glasniku Grada Karlovca.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

**O b r a z l o ž e nj e**

Na području Grada Karlovca je zbog poplave u periodu od 17 do 20. svibnja 2023. godine nastala velika materijalna šteta na građevinama, opremi, poljoprivredi, javnoj infrastrukturi te prometnicama.

Nakon donošenja Odluke o proglašenju prirodne nepogode poplave 01. lipnja 2023. godine i zaprimljenih 420 prijava štete, teren su obišli članovi stručnog povjerenstva te izvršili procjenu šteta na terenu.

Prema konačnoj procjeni šteta iznosi 16.755.145,99 eura, od čega se 8.823,166,03 eura odnosi na štetu nastalu na imovini pravnih osoba, a 7.931.979,96 eura na štetu koju su pretrpjeli građani.

Najveća šteta nastala je na građevinama u iznosu od 14.903.244,75 eura, slijedi šteta na obrtnim sredstvima na poljoprivredi u iznosu od 901.305,44 eura te štete na opremi u iznosu od 733.791,97 eura. Manje štete nastale su na dugogodišnjim nasadima u iznosu od 154.990,43 eura, na zemljištima u iznosu od 49.630,00 eura, na ostalim dobrima 9.240,00 eura te u stočarstvu 2.943,40 eura.

Šteta je u skladu sa Zakonom prijavljena Karlovačkoj županiji koja je potvrdila konačnu procjenu i proslijedila je Državnom povjerenstvu za procjenu šteta od prirodnih nepogoda.

U Proračunu Grada Karlovca za 2023.godinu planirana su ukupna sredstva u iznosu 426.640,00 eura za isplatu fizičkim osobama stradalim u poplavi i to na poziciji R0050-1 Tekuće donacije u novcu - pomoć građanima za štete od poplave iznos od 300.000 eura te na poziciji R0528 Tekuće donacije u novcu- naknade štete poljoprivrednim proizvođačima iznos od 126.640,00 eura.

Štete na stambenim i višestambenim zgradama iznose ukupno 4.011.265,86 eura i ispaltiti će se oštećenicima iznos 7,47% od procijenjen štete za stambenu ili višestambenu zgradu.

Štete u poljoprivredi iznose ukupno 1.034.437,45 eura i sastoje se od: šteta na dugogodišnjim naadima u iznosu od 154.990,43 eura, šteta u stočarstvu u iznosu od 2.943,40 eura te šteta na obrtnim sredstvima u poljoprivredi u iznosu od 876.503,62 eura. Oštećenicima će se isplatiti iznos od 12,24% od procijenjene štete u poljoprivredi.

Ovom Odlukom želi se obeštetiti prvenstveno fizičke osobe - građane koji su pretrpjeli štetu na stambenim objektima i poljoprivrednim površinama.

U Karlovcu, 16. listopada 2023. godine

Pročelnica Ureda gradonačelnika

Dijana Kujinek, mag. nov.